Page:Welsh Medieval Law.djvu/117

 bỽyt a llyn rac bꝛon y bꝛenhín a seıc uch laỽ ac arall ıs laỽ yny teır gỽyl arbenhıc. Dıſte- ín ageıff kyhyt ae hıruys oꝛ cỽꝛỽf gloyỽ yar ygỽadaỽt. ac oꝛ bꝛagaỽt hyt ykygỽg perued. ac oꝛ med hyt ykygỽg eıthaf. Yneb awnel kam yg kynted y neuad os deıla y dıſteín ef ỽꝛth gyfreıth: trayan y dırỽy neu y camlỽıỽ ageıff ef. Os deıla heuyt ıs y colofneu yn gynt not penteulu: ef ageıff ytrayan, Dıſ- teín bıeu cadỽ ran ybtenhín oꝛ anreıth. a phan ranher: kymeret ef ych. neu uuch. Dıſteín bıeu tygu dꝛos ybꝛenhín pan vo re- ıth arnaỽ. Ef yỽ ytrydydyn ageıdỽ bꝛeínt llys yn aỽſſen y bꝛenhín. Y dyry ygnat llys aryant yr pengỽaſ traỽt pan gaffo march ygan ybꝛenhín. Ran gỽꝛ ageıff o aryant y dayret. Yn rat y ba- rn ef pop bꝛaỽt aperthyno ỽꝛth y llys. Ef bl- eu dangos bꝛeínt gỽyr y llys abꝛeınt eu ſỽ- ydeu. Pedeır ar hugeínt ageıff ynteu ygan yneb ydangoſſo yvꝛeínt aedylyet ıdaỽ. Pan del gobyr kyfreıthaỽl yr bꝛaỽtwyr: dỽy ran ageıff yr ygnat llys. Ran deu ỽꝛ ageıff oꝛ anreıth awnel y teulu kyn nyt el ef oe ty. ꝛ gỽꝛthỽynepa neb barn yr ygnat